stanford-oval/wikipedia huggingface dataset:
สโมสรฟุตบอลนรา ยูไนเต็ด
ประวัติสโมสรนรา ยูไนเต็ด > ยุคโปรลีก ปฐมบทของฟุตบอลลีกในจังหวัดนราธิวาส

จึงเกิดเป็นแรงบันดาลใจให้ 2 สหายจากมะนังตายอ สส.วัชระ ยาวอฮะซัน และ โค้ชอ๊อด พิทยา พิมานแมน เข้ามาทำทีมฟุตบอลอย่างจริงจังในเวลาต่อมา ในช่วงปี 2000 โดยมีนักเตะเยาวชนจาก ร.ร.นราสิกขาลัย เป็นฟันเฟืองหลักในความสำเร็จ เก็บเกี่ยวประสบการณ์ยังเวทีน้อยใหญ่มากมายทั่วภาคใต้ ก่อนจะประสบความสำเร็จระดับภาคเป็นครั้งแรกในศึก ไทคัพ และไพรม์มินิสเตอร์ คัพ  ปี 2002 ช่วงที่ญี่ปุ่นและเกาหลีใต้เป็นเจ้าภาพบอลโลก ร่วมกัน จากนั้น 2 ปีต่อมา ได้ประสบความสำเร็จต่อเนื่องด้วยการผ่านเข้ารอบสุดท้าย กีฬาแห่งชาติที่ ราชบุรี ในปี 2004 และสามารถฝ่าด่านมหากาฬของรอบแรก สำเร็จในประวัติศาสตร์จังหวัด
แม้ว่าปีนั้นจะเป็นฝ่ายปราชัยให้กับทีมสุพรรณบุรี ระดับโปรลีก  ในรอบแปดทีมสุดท้ายก็ตาม แต่นั่นก็เพียงพอแล้วที่จะเป็นแรงโหมสำคัญทำให้เรือกอและแห่งบางนรา ทะยานไปอย่างต่อเนื่อง ด้วยการได้เข้าร่วมแข่งขันฟุตบอลโปรวินเชียลลีก ดิวิชั่น 2 ในปี 2005 ก่อนจะได้สิทธ์ขึ้นชั้นสำเร็จในปีต่อมา ทันที่ได้ขึ้นไปเล่น โปรเฟสชั่นแนลลีก เป็นครั้งแรกในระบบลีกอาชีพ ปี 2006 ทีมนราก็ได้สร้างปรากฏการสำคัญให้กับวงการฟุตบอลไทย ซึ่งถือว่าเป็นคุณูปการให้กับสมาคมฟุตบอลไทยและแฟนบอลท้องถิ่นเป็นอย่างยิ่ง เมื่อเป็นทีมแรกที่มีการกล่าวขวัญถึงจำนวนแฟนบอลที่ล้นสนาม จนเกิดเป็นอาฟเตอร์ช๊อกให้ทีมต่างๆ โดยเฉพาะชลบุรี เกิดพฤติกรรมเลียนแบบ จนเป็นเรื่องปกติธรรมดาในปัจจุบัน ที่แฟนบอลเข้ามาชมเกมทะลักความจุของสนาม
เพียงแค่ฤดูกาลแรกที่เล่นระบบลีก พวกเขาก็แสดงให้เห็นถึงศักยภาพทีมในระดับนี้ ด้วยการคว้าอันดับ 5 ไปครองอย่างน่าประหลาดใจ รวมทั้งในรายการกีฬาแห่งชาติ ที่จ.สุพรรณบุรี พวกเขาก็ได้สร้างชื่อให้กับจังหวัดเล็กๆอีกครั้ง เมื่อเป็นฝ่ายหักปากกาเซียน เข้าชิงเป็นครั้งแรกกับทีมกาญจนบุรี ก่อนจะคว้าเหรียญเงินประวัติศาสตร์มาครองได้ แบบพลิกความคาดหมาย โดยโค้ชคู่บารมี อ.นริศ สุทธิกลัด และ อ.วิเชียร ภู่พงไพบูลย์ จาก รร.นราธิวาส และ อ.นิมิตร จากนราสิกขาลัย ต่อมาในปี 2007 เมื่อลีกอาชีพถูกรวมเข้าด้วยกันระหว่าง ลีกภูธรของ กกท.และกทม.ลีกของสมาคมฯ นราธิวาส เอฟซี ด้วยความที่ยังใหม่ในระบบลีกอาชีพ และพรรษาน้อย จึงส่งผลทำให้ต้องร่วงตกชั้น จากดิวิชั่น 1  ไปสู่ ลีกรองลงมา อย่างน่าเจ็บใจ ทั้งๆที่มีโอกาสจะอยู่รอดแบบเฉียดฉิว
ปีต่อมา 2008 ในระดับดิวิชั่น 2 พวกเขาก็แสดงให้เห็นถึงความพร้อมที่อยากจะขึ้นไปเล่นในลีกที่สูงกว่า เพียงแต่โชคไม่เป็นใจ ทำให้พลาดไปในนัดสุดท้าย แต่ก็ได้รับรางวัลทีมที่พัฒนายอดเยี่ยมประจำปีนั้นไปครองแบบไร้คู่แข่ง
ประวัติสโมสรนรา ยูไนเต็ด > ฟุตบอลของจังหวัดนราธิวาสในปัจจุบัน

ในฤดูกาล 2011 เกิดการเปลี่ยนแปลงอีกครั้ง เมื่อผู้ว่าราชการจังหวัดในสมัยนั้น ท่าน ธนน เวชกรกานนท์ ได้มอบหมายให้ทีมสโมสรฟุตบอลนรา ยูไนเต็ด เป็นตัวแทนของจังหวัด เข้าร่วมการแข่งขัน ลีกดิวิชั่น 2  ได้เปลี่ยนสถานะเป็น เอไอเอส ลีกภูมิภาค ดิวิชั่น 2  ทำให้ นราธิวาส มีการเปลี่ยนแปลงอีกครั้งเมื่อผู้บริหารชุดเก่า สส.วัชระ ยาวอฮะซัน และพิทยา พิมานแมน เข้ามาทำชุดใหญ่อีกครั้ง โดยหวังสร้างทีมสโมสรฟุตบอลจากจังหวัดนราธิวาส กลับคืนสู่ความยิ่งใหญ่อีกครั้งในปีนี้เอง
ประวัติสโมสรนรา ยูไนเต็ด > ยุคเริ่มต้น (สโมสรฟุตบอลจังหวัดนราธิวาส)

ทีมสโมสรฟุตบอลนรา ยูไนเต็ด ตัวแทนของจังหวัดนราธิวาส ในปัจจุบัน  แต่เดิมเป็น ทีมชมรมฟุตบอลของสมาคมกีฬาจังหวัดนราธิวาส และได้เข้าร่วมแข่งขันฟุตบอลครั้งแรกในรายการกีฬาแห่งชาติ ราชบุรีเกมส์ ปี 2004 ต่อมาได้ร่วมแข่งขันฟุตบอลในรายการโปรเฟสชั่นแนลลีก ของการกีฬาแห่งประเทศไทย เป็นโต้โผใหญ่ของรายการ โดยใช้ชื่อ สโมสรฟุตบอลจังหวัดนราธิวาส ได้เข้าแข่งขันใน โปรเฟสชั่นแนลลีก ในฤดูกาล 2006
ต่อมาใน ปี 2011 สโมสรของชมรมฟุตบอลจังหวัดนราธิวาส ได้กลับมาเล่นในระดับ ลีกภูมิภาคดิวิชั่น 2 โซนภาคใต้ อีกครั้ง ในชื่อใหม่ว่า สโมสรฟุตบอลนรา ยูไนเต็ด  ในปี 2010 ทีมกอและพิฆาต ร่วมลงแข่งขันรายการ ฟุตบอลซุปเปอร์แชมป์ ครั้งที่ 1 ในนามของ สโมสรฟุตบอลจังหวัดนราธิวาส และเข้าร่วมการแข่งขันกีฬาแห่งชาติ ครั้งที่ 39 ชลบุรีเกมส์ และได้ผ่านเข้ารอบรองชนะเลิศ จนสามารถคว้าเหรียญทองแดงได้สำเร็จ หลังพลาดท่าพ่าย สโมสรฟุตบอลชลบุรี ไปด้วยสกอร์ 1-2 จบเส้นทางการป้องกันแชมป์ เพียงแค่รอบนี้
ประวัติสโมสรนรา ยูไนเต็ด > ยุคปัจจุบัน (สโมสรฟุตบอลนรา ยูไนเต็ด)

ในปี 2009 ชมรมฟุตบอลจังหวัดนราธิวาส ภายใต้การนำของหัวหน้าผู้ฝึกสอน นิมิตร ลิ่วตระกูล สามารถคว้าตำแหน่งชนะเลิศ ในการแข่งขันฟุตบอล กีฬาแห่งชาติ ครั้งที่ 38 ตรังเกมส์ เป็นครั้งแรกในประวัติศาสตร์ของจังหวัดชายแดนภาคใต้ ด้วยการชนะ จังหวัดราชบุรี 1-0 ในนัดชิงชนะเลิศ และยังได้สิทธิเป็นตัวแทนภาคใต้ ร่วมกับสตูลเข้าแข่งขันฟุตบอลรายการ ฟุตบอลซุปเปอร์แชมป์ ครั้งที่ 1 ในปี 2010 อีกด้วย
ปี 2010 สโมสรฟุตบอลจังหวัดนราธิวาส สามารถคว้าแชมป์ฟุตบอล ซุปเปอร์แชมป์ ครั้งที่ 1  มาครองอย่างยิ่งใหญ่ได้ ด้วยการปราบทั้ง พิษณุโลก เอฟซี, อยุธยา เอฟซี และ เกษมบัณฑิต เอฟซี รวมทั้ง "กว่างซ้งมหาภัย" สโมสรฟุตบอลเชียงราย ยูไนเต็ด ด้วยสกอร์ รวม 3-0 ในรอบชิงชนะเลิศนัดที่ 2 หลังจากที่นัดแรก เสมอในเวลา 0-0
ปี 2011 สโมสรฟุตบอลจังหวัดนราธิวาส มีการเปลี่ยนแปลงครั้งใหญ่ เมื่อทางผู้ว่าราชการในสมัยนั้น ท่าน ธนน เวชกรกานนท์ ได้ให้สิทธิ์แก่ทีม สโมสรฟุตบอลนรา ยูไนเต็ด เข้าร่วมการแข่งขันฟุตบอล เอไอเอส ลีกภูมิภาค ดิวิชั่น 2 โซนภาคใต้ เป็นครั้งแรกของสโมสร โดยได้ผู้จัดการทีม วัชระ ยาวอหะซัน กลับมาคุมทีมอีกครั้ง หลังจากที่วางมือไปเมื่อ 2 ปีก่อน จนส่งผลทำให้ ทีมกอและพิฆาต จบเลกแรกของฤดูกาลด้วยอันดับที่ 7 ในปีนี้
ในปี 2011 สโมสรฟุตบอลนรา ยูไนเต็ดได้ โค้ชพิทยา พิมานแมน และนักเตะชุดประวัติศาสตร์ในปี 2009 กลับมาร่วมทัพอีกครั้ง พร้อมกับย้ายสนามเหย้าจากสนาม บางนรา อารีน่า สเตเดี้ยม หรือ สนาม เทศบาลเมือง จังหวัดนราธิวาส มาที่สนามนราธิวาส ฟอเรสต์ ไซด์ สเตเดี้ยม หรือในชื่ออย่างเป็นทางการว่า สนามองค์การบริหารส่วนจังหวัด นราธิวาส ในฤดูกาลนี้ สโมสรฟุตบอลนรา ยูไนเต็ด ทำได้เพียงอันดับที่ 7 ในการแข่งขันฟุตบอล เอไอเอส ลีกภูมิภาค ดิวิชั่น 2 โซนภาคใต้ เลกแรก แต่ก็ยังสามารถคว้ารางวัลชนะเลิศฟุตบอลถ้วยในรายการ ถ้วยพระราชทานสมเด็จพระเทพรัตนฯ สุไหงโก-ลก คัพ มาครองได้เป็นครั้งแรก อีกทั้งยังชนะเลิศรายการถ้วยโล่ห์พระราชทาน ภาคใต้ ที่จังหวัดพังงา มาครองได้สำเร็จเป็นครั้งแรกในประวัติศาสตร์ของจังหวัดเช่นกัน ทำให้ได้รับสิทธิเป็นเจ้าภาพ ในครั้งถัดไปโดยอัตโนมัติ
ในปี 2013 สโมสรฟุตบอลนรา ยูไนเต็ด เตรียมจะทำการย้ายสนามเหย้าอีกครั้ง จากเดิม สนามองค์การบริหารส่วนจังหวัด นราธิวาส มาใช้สนามกีฬากลาง จังหวัดนราธิวาส สเตเดียม แทน ซึ่งถือเป็นสนามใหม่ล่าสุด และเป็นสนามที่มีอัฒจันทร์ล้อมรอบเป็นแห่งแรกในพื้นที่สามจังหวัดชายแดนภาคใต้
ปัจจุบันสโมสรฟุตบอลนรา ยูไนเต็ด ได้รับการยอมรับว่าเป็นทีมที่มีสไตล์การเล่นอันเป็นเอกลักษณ์ในแบบฉบับทรงบอล แซมบ้าเมอนารอ อันลือลั่น บราซิลแดนใต้ขนานแท้และดั้งเดิม มีความมุ่งมั่นไปสู่ความเป็นมืออาชีพต่อไป และมีกลุ่มกองเชียร์ Kolak Mania ที่เหนียวแน่น และเลื่องชื่อลือชาในเรื่องของสีสันในการเชียร์ เป็นจุดแข็งของสโมสรอีกด้วย
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงาน > ภายในประเทศ

ลีกภูมิภาค ดิวิชั่น 2 โซนภาคใต้
ชนะเลิศ 1 ครั้ง -  ลีกภูมิภาค ดิวิชั่น 2 โซนภาคใต้ 2009
อันดับสาม 1 ครั้ง -  ลีกภูมิภาค ดิวิชั่น 2 โซนภาคใต้ 2008
กีฬาแห่งชาติ
ชนะเลิศ เหรียญทอง 1 ครั้ง - 2009
รองชนะเลิศ เหรียญเงิน 1 ครั้ง - 2006
รองชนะเลิศอันดับสอง เหรียญทองแดง 1 ครั้ง - 2010
แชมป์ ซุปเปอร์แชมป์ คัพ ครั้งที่ 1 2010
ชนะเลิศ 1 ครั้ง - 2010
โปรเฟสชั่นแนลลีก
อันดับห้า 1 ครั้ง - 2006
ถ้วยพระราชทานสมเด็จพระเทพรัตน์ฯ โก-ลก คัพ
ชนะเลิศ 1 ครั้ง - 2011
ลีกภูมิภาค 5 จังหวัดชายแดนภาคใต้ S'5 Unity League
รองชนะเลิศ 1 ครั้ง -  2008
ลีกภูมิภาค 5 จังหวัดชายแดนภาคใต้ อายุไม่เกิน 20 ปี S'5 Unity Youth cup U-20
ชนะเลิศ 3 ครั้ง - 2007, 2008, 2009
รองชนะเลิศ 1 ครั้ง -  2010
ถ้วยโล่ห์พระราชทาน ภาคใต้ Southern royal shield Trophy 2009 (Phangga Cup)
ชนะเลิศ 1 ครั้ง - 2009
ผลงาน > ผลงานตามฤดูกาล

| ฤดูกาล | ลีก> ระดับ | ลีก> แข่ง | ลีก> ชนะ | ลีก> เสมอ | ลีก> แพ้ | ลีก> ได้ | ลีก> เสีย | ลีก> คะแนน | ลีก> อันดับ | เอฟเอคัพ | ลีกคัพ | ลีก 3 คัพ | ผู้ทำประตูสูงสุด> ชื่อ | ผู้ทำประตูสูงสุด> จำนวนประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2564–65 | ไทยลีก 3 โซนภาคใต้ | 24 | 12 | 6 | 6 | 38 | 26 | 42 | อันดับที่ 4 | ไม่ได้เข้าร่วม | ไม่ได้เข้าร่วม | – |  สุกรี อีแต | 8 |
| 2565–66 | ไทยลีก 3 โซนภาคใต้ | 22 | 9 | 6 | 7 | 30 | 27 | 33 | อันดับที่ 5 | รอบแรก | ไม่ได้เข้าร่วม | – |  สมนึก แก้วอาภรณ์ | 5 |
| 2566–67 | ไทยลีก 3 โซนภาคใต้ | 22 | 9 | 4 | 9 | 25 | 25 | 31 | อันดับที่ 7 | ไม่ได้เข้าร่วม | ไม่ได้เข้าร่วม | ไม่ได้เข้าร่วม |  มันโซ อุสมัน  ไฟโรส เจ๊ะแม  สมนึก แก้วอาภรณ์ | 3 |
| 2567–68 | ไทยลีก 3 โซนภาคใต้ |  |  |  |  |  |  |  |  | รอบ 64 ทีมสุดท้าย | รอบ 32 ทีมสุดท้าย | – |  |  |

| 0 | 1 | 2 | 3 | 4 |
| --- | --- | --- | --- | --- |
| แชมป์ | รองแชมป์ | อันดับที่สาม | เลื่อนชั้น | ตกชั้น |
อดีตผู้เล่นคนสำคัญ

| 0 | 1 | 2 |
| --- | --- | --- |
|  ไทย  สาลาฮูดิน อาแว   อาลีฟ เปาะจิ   สุกรี อิแต   ซูไลมาน อาแวกะจิ   อัสมิง แม   มูฮัยมีน เจ๊ะโซ๊ะ   คฑาวุธ บือราเฮง   สะอูดี ดีเยาะ   พัชรกรณ์ บุญชม   สมนึก แก้วอาภรณ์   สะอารี เจ๊ะแม   ฟิตรีย์ สระโพธิ์   ณัฏพล จันทสุริยวงศ์   มาหะมะ อาแว   เตาเปก มีสู   มะยูรา เด   สำรงค์ หะมะ   อนุสิทธ์ อาแว   อภิชาติ อุ่นแอบ   อภิชาติ ทวีเฉลิมดิษฐ์   ณัฐธร เพชรมณี   รณรงค์ ทองสงฆ์   แวลุกมาน แวดอเลาะ   สวัสดิ์ บือราเฮง   อิสมะแอ ยูโซ๊ะ   กล้าหาญ กล้าศึก   มูฮัมหมัดซาฟาริส สาและ |  แอฟริกา  Omar Kaba   TCHIELONG CYRILLE   MEITE MEBA   ABDOUL KADIR AKERA   AGGRIPA SIMPEMBA   DOSSO MAMADOU |  ยุโรป  Andrean Orlandini   |
แหล่งข้อมูลอื่น

สโมสรฟุตบอลนรา ยูไนเต็ด ที่เฟซบุ๊ก
อารามยะดะนาโบน-มหยิ่น

| อารามยะดะนาโบน-มหยิ่น |
| --- | --- |
ရတနာဘုံမြင့်ကျောင်း

ศาสนา
ศาสนา: พุทธ
นิกาย: เถรวาท
ที่ตั้ง
ประเทศ: มอละมไยน์ รัฐมอญ ประเทศพม่า
พิกัดภูมิศาสตร์: 16°29′17″N 97°37′43″E﻿ / ﻿16.488113°N 97.628499°E﻿ / 16.488113; 97.628499
สถาปัตยกรรม
ผู้ก่อตั้ง: พระนางเซนโตน
ผู้ระดมทุน: ดอ ชเว-ปหวิ่น
เสร็จสมบูรณ์: ค.ศ. 1886; 139 ปีที่แล้ว (1886)
อารามยะดะนาโบน-มหยิ่น (พม่า: ရတနာဘုံမြင့်ကျောင်း) หรือที่รู้จักในชื่อ อารามพระนางเซนโตน (พม่า: စိန်တုံးမိဖုရားကျောင်း) เป็นอารามพุทธเก่าแก่ใน มอละมไยน์ รัฐมอญ ประเทศพม่า อารามแห่งนี้สร้างขึ้นจากดำริของพระนางเซนโตน มเหสีลำดับที่สี่ของพระเจ้ามินดงและสถาปนิกจากมัณฑะเลย์ การก่อสร้างทั้งหมดได้รับทุนสนับสนุนจากสตรีผู้มั่งคั่งชื่อ ดอ ชเว-ปหวิ่น อารามแห่งนี้ขึ้นชื่อเรื่องงานฝีมือลวดลายของราชวงศ์ และได้บริจาคถวายแด่ รามาซะยาดอ อย่างเป็นทางการเมื่อ ค.ศ. 1886
เขตปกครองคณะสงฆ์จังหวัดสุรินทร์
คณะสงฆ์จังหวัดสุรินทร์

เป็นการปกครองและการบริหารคณะสงฆ์ตามกฎมหาเถรสมาคม มี ๒ ฝ่าย ดั้งนี้ ๑. คณะสงฆ์จังหวัดสุรินทร์ฝ่ายมหานิกาย ๒. คณะสงฆ์จังหวัดสุรินทร์ฝ่ายธรรมยุติกนิกาย
ผู้บริหารระดับเจ้าคณะจังหวัด รองเจ้าคณะจังหวัด ที่ปรึกษาเจ้าคณะจังหวัดในเขตปกครองคณะสงฆ์จังหวัดสุรินทร์ฝ่ายมหานิกาย

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด (อำเภอ) |
| --- | --- | --- | --- |
| 1. |  เจ้าคณะจังหวัดสุรินทร์ฝ่ายมหานิกาย  | พระครูปริยัติกิจธำรง (สมหวัง ป.ธ.4) (ผู้รักษาการแทน) | วัดกลางสุรินทร์ อำเภอเมืองสุรินทร์ |

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด (อำเภอ) |
| --- | --- | --- | --- |
| 1. | รองเจ้าคณะจังหวัดสุรินทร์ฝ่ายมหานิกาย | พระมหาเจริญสุข คุณวีโร (ป.ธ.9) | วัดศรีวิหารเจริญ อำเภอศีขรภูมิ |
| 2. | รองเจ้าคณะจังหวัดสุรินทร์ฝ่ายมหานิกาย | พระครูปริยัติกิจธำรง (สมหวัง อคฺคเสโน) ป.ธ.4 | วัดกลางสุรินทร์ อำเภอเมืองสุรินทร์ |
| 3. | รองเจ้าคณะจังหวัดสุรินทร์ฝ่ายมหานิกาย | ดร. พระครูปทุมสังฆการ (สุพรรณ ฐิตปญฺโญ),น.ธ.เอก,พธ.ด. | วัดประทุมเมฆ อำเภอเมืองสุรินทร์ |
| 4. | รองเจ้าคณะจังหวัดสุรินทร์ฝ่ายมหานิกาย ที่กำกับดูแลที่พักสงฆ์โดยเฉพาะ | พระครูปลัดสุวัฒนอุดมคุณ (บุญชอบ  ปุญญสาทโร),ป.ธ.6 | วัดศาลาลอย พระอารามหลวง |
| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด (อำเภอ) |
| --- | --- | --- | --- |
| 1. |  ที่ปรึกษาเจ้าคณะจังหวัดสุรินทร์ฝ่ายมหานิกาย  | พระครูสิริพรหมสร (สมพงษ์ พรฺหมฺสโร) ป.ธ.5 | วัดโพธิ์ศรีสว่าง บ้านปริง อำเภอท่าตูม |
| 2. | ที่ปรึกษาเจ้าคณะจังหวัดสุรินทร์ฝ่ายมหานิกาย | พระครูสิริธีรญาณ (วีรวัฒน์ ธิติญาโณ) ป.ธ.5 | วัดศาลาลอย (พระอารามหลวง) อำเภอเมืองสุรินทร์ |
ผู้บริหารระดับเจ้าคณะจังหวัด รองเจ้าคณะจังหวัด ที่ปรึกษาเจ้าคณะจังหวัดในเขตปกครองคณะสงฆ์จังหวัดสุรินทร์ฝ่ายธรรมยุติกนิกาย

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด (อำเภอ) |
| --- | --- | --- | --- |
| 1. |  เจ้าคณะจังหวัดสุรินทร์ฝ่ายธรรมยุติกนิกาย  | พระธรรมวชิรญาณโกศล (เยื้อน ขนฺติพโล)  | วัดเขาศาลาอตุลฐานะจาโร อำเภอบัวเชด |

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด (อำเภอ) |
| --- | --- | --- | --- |
| 1. |  รองเจ้าคณะจังหวัดสุรินทร์ฝ่ายธรรมยุติกนิกาย  | พระครูศีลวิสุทธิคุณ (มนัส สุทฺธิโก) ,ป.ธ.3 | วัดป่าปราสาทศีลคุณ อำเภอปราสาท |
| 2. |  รองเจ้าคณะจังหวัดสุรินทร์ฝ่ายธรรมยุติกนิกาย  | ว่าง  | วัด อำเภอ |

| ลำดับที่ | ตำแหน่งและเขตปกครอง | รายนามเจ้าคณะปกครองระดับจังหวัด | วัด (อำเภอ) |
| --- | --- | --- | --- |
| 1. |  ที่ปรึกษาเจ้าคณะจังหวัดสุรินทร์ฝ่ายธรรมยุติกนิกาย  | พระครูสุทธิปัญญาภรณ์ | วัดอตุโลบุญญลักษม์ อำเภอสนม |
| 2. |  ที่ปรึกษาเจ้าคณะจังหวัดสุรินทร์ฝ่ายธรรมยุติกนิกาย  | พระครูปาโมทย์ธรรมวงศ์ | วัดไตรรัตนาราม อำเภอเมืองสุรินทร์ |
ผู้บริหารระดับเจ้าคณะอำเภอ ที่ปรึกษาเจ้าคณะอำเภอในเขตปกครองคณะสงฆ์จังหวัดสุรินทร์ฝ่ายธรรมยุติกนิกาย

| ลำดับที่ | ตำแหน่งและเขตปกครอง | รายนามเจ้าคณะปกครองระดับอำเภอ | วัด (อำเภอ) |
| --- | --- | --- | --- |
| 1. | เจ้าคณะอำเภอเมืองสุรินทร์-อำเภอลำดวน (ธรรมยุติกนิกาย) | พระครูโสภณธรรมรังสี (สุพรรณ สุวณฺโณ),น.ธ.เอก,ป.ธ.4 | วัดป่าโยธาประสิทธิ์ อำเภอเมืองสุรินทร์ |
| 2. | เจ้าคณะอำเภอปราสาท (ธรรมยุติกนิกาย) | พระมหาทวีสุข อภิสุโข (ป.ธ.6) | วัดเขาศาลาอตุลฐานะจาโร อำเภอบัวเชด |
| 3. | เจ้าคณะอำเภอกาบเชิง (ธรรมยุติกนิกาย) | พระครูสถิตปัญญาคุณ (พิรุณ สิริปญฺโญ) | วัดบูรพาราม พระอารามหลวง เฉลิมพระเกียรติ |
| 4. | เจ้าคณะอำเภอเขวาสินรินทร์ (ธรรมยุติกนิกาย) | พระมหาปฏิภาณ ฐานยุตฺโต | วัดป่าขันติพโลประวาสุข |
| 5. | เจ้าคณะอำเภอศีขรภูมิ-อำเภอศรีณรงค์ (ธรรมยุติกนิกาย) | พระครูธรรมวรคุณ | วัดจตุรสมณรังสรรค์ อำเภอเขวาสินรินทร์ |
| 6. | เจ้าคณะอำเภอจอมพระ-อำเภอสนม (ธรรมยุติกนิกาย) | พระมหาดีเด่น วรุตฺตโม (ป.ธ.5) | วัดธาตุโบราณ |
| 7. | เจ้าคณะอำเภอสำโรงทาบ (ธรรมยุติกนิกาย) | พระครูสิริพัฒนเมธี (ธนันชัญญ์ ปุญฺญเมธิโก),ป.ธ.5 | วัดบูรพาราม พระอารามหลวง เฉลิมพระเกียรติ |
| 8. | เจ้าคณะอำเภอสังขะ-อำเภอบัวเชด (ธรรมยุติกนิกาย) | พระครูเขมจิตสุนทร (สุนทร ปริสุทฺโธ) | วัดถ้ำสระพงษ์ ทับทิมสยาม06 อำเภอขุขันธ์ จังหวัดศรีสะเกษ |
| 9. | เจ้าคณะอำเภอพนมดงรัก (ธรรมยุติกนิกาย) | พระครูพนมศีลาจารย์ (วสันต์ วงฺคีโส) | วัดป่าเขาโต๊ะ อำเภอพนมดงรัก |
| 10. | เจ้าคณะอำเภอรัตนบุรี-อำเภอโนนนารายณ์ (ธรรมยุติกนิกาย) | พระครูสารกิจจาทร (สุวิทย์ กตสาโร) | วัดบ้านจบก อำเภอปราสาท |
| 11. | เจ้าคณะอำเภอท่าตูม-อำเภอชุมพลบุรี (ธรรมยุติกนิกาย) | พระครูธรรมธรเส็ง ญาณิสฺสโร | วัดป่ามหานครธรรม อำเภอท่าตูม |
แหล่งข้อมูลอื่น

เขตปกครองคณะสงฆ์ตำบลโพนโก อำเภอสนม จังหวัดสุรินทร์
สมเด็จพระราชาธิบดีเฟรเดอริกที่ 10 แห่งเดนมาร์ก

สมเด็จพระราชาธิบดีเฟรเดอริกที่ 10 แห่งเดนมาร์ก (เดนมาร์ก: Frederik André Henrik Christian ; 26 พฤษภาคม พ.ศ. 2511) เป็นพระมหากษัตริย์แห่งเดนมาร์ก พระองค์ปัจจุบัน ทรงเป็นพระราชโอรสพระองค์ใหญ่ใน สมเด็จพระราชินีนาถมาร์เกรเธอที่ 2 แห่งเดนมาร์ก และ เจ้าชายเฮนริกแห่งเดนมาร์ก พระราชสวามี มีพระอนุชา 1 พระองค์ คือ เจ้าชายโจอาคิมแห่งเดนมาร์ก
พระองค์ทรงขึ้นครองราชสมบัติเป็นพระมหากษัตริย์เดนมาร์ก หลังการสละราชสมบัติของสมเด็จพระบรมราชชนนีเมื่อวันที่ 14 มกราคม พ.ศ. 2567 โดยคติพจน์ประจำรัชกาลของพระองค์คือ
| 0 | 1 | 2 |
| --- | --- | --- |
| “ | เพื่อความสามัคคี เพื่อหน้าที่ เพื่อราชอาณาจักรเดนมาร์ก (Forbundne, forpligtet, for Kongeriget Danmark) | ” |
พระราชประวัติ

พระราชบิดามารดาอุปถัมภ์ของพระองค์ได้แก่ เจ้าชายจอร์จ วัลเดมาร์แห่งเดนมาร์ก บารอนแม็กซิมิลเลียนแห่งวัทเทอร์วิลล์-เบร็คเฮล์ม, เคานต์อีเทนเนแห่งลาบอร์ด เดอ มงเปอซา, สมเด็จพระราชินีอันเนอ-มารีแห่งกรีซ, แกรนด์ดัชเชสโจเซฟีน-ชาร์ล็อตแห่งลักเซมเบิร์ก และนางบริจิตตา จูเอล เฮลลิงโซ ในวันที่ 14 มกราคม พ.ศ. 2515 พระองค์ได้รับการสถาปนาเป็น มกุฎราชกุมารแห่งเดนมาร์ก  โดยพระราชมารดาคือสมเด็จพระราชินีนาถมาร์เกรเธที่ 2 แห่งเดนมาร์ก
พระองค์ทรงเข้าศึกษาที่โรงเรียนระดับประถมศึกษาที่เครปสโครวระหว่างปี พ.ศ. 2517 - พ.ศ. 2524 ต่อมาในปี พ.ศ. 2517 – พ.ศ. 2519 ทรงเป็นนักเรียนประจำพระราชวังอามาเลียนเบิร์กและช่วงชั้นที่ 3 ที่เครปสโครว ในระหว่างปี พ.ศ. 2525 - พ.ศ. 2526 มกุฎราชกุมารทรงเป็นนักเรียนประจำที่ École des Roches ในนอร์ม็องดี ประเทศฝรั่งเศส ในปี พ.ศ. 2529 ทรงเข้าศึกษาโรงเรียนมัธยมปลายโอเรการ์ด จิมเนเซียม
พระองค์ทรงเข้าศึกษาที่มหาวิทยาลัยฮาร์วาร์ดตั้งแต่ พ.ศ. 2535 – พ.ศ. 2536 โดยทรงใช้พระนามว่า เฟรเดอริก เฮนริกเซน ทรงศึกษาด้านรัฐศาสตร์ จากนั้นในปี พ.ศ. 2537 ทรงเป็นผู้แทนของเดนมาร์กปฏิบัติงานในองค์การสหประชาชาติที่นครนิวยอร์ก ต่อมาทรงเข้าศึกษาระดับมหาบัณฑิตด้านรัฐศาสตร์ที่มหาวิทยาลัยออร์ฮูส โดยทรงทำวิทยานิพนธ์ในเรื่องการวิเคราะห์นโยบายต่างประเทศของรัฐบอลติกซึ่งพระองค์เคยเสด็จเยือนหลายครั้งในระหว่างทรงศึกษา หลังสำเร็จการศึกษาในเดือนกุมภาพันธ์ พ.ศ. 2538 มกุฎราชกุมารทรงได้ตำแหน่งเลขาธิการประจำสถานเอกอัครราชทูตเดนมาร์กที่กรุงปารีสตั้งแต่ ตุลาคม พ.ศ. 2541 ถึงตุลาคม พ.ศ. 2542
พระองค์ทรงสำเร็จการฝึกหลักสูตรของหน่วยมนุษย์กบแห่งเดนมาร์ก (เทียบเท่ากับหลักสูตรนักทำลายใต้น้ำจู่โจม หรือซีล) ซึ่งมีระยะเวลาการฝึกประมาณ 9 เดือน และทรงเข้าประจำการเป็นทหารเรือในหน่วยดังกล่าวเมื่อปี พ.ศ. 2537 ในระหว่างการฝึก ทรงได้รับฉายามนุษย์กบว่า  "พินโก"
ในระหว่างปี พ.ศ. 2544 – พ.ศ. 2545 พระองค์ได้รับการฝึกเป็นผู้นำ ณ สถาบันป้องกันประเทศแห่งเดนมาร์ก และในปีต่อมาทรงเป็นหนึ่งในคณะทหารของการบัญชาการการป้องกันราชอาณาจักรเดนมาร์ก นอกจากนี้ยังทรงเป็นองค์ปาฐกถาระดับอาวุโสขององค์การแผนยุทธศาสตร์ในสถาบันดังกล่าวอีกด้วย
ในเดือนกุมภาพันธ์ พ.ศ. 2544 พระองค์เมื่อครั้งดำรงพระอิสริยยศมกุฎราชกุมาร ได้ตามเสด็จพระชนนีและพระชนกเยือนประเทศไทยอย่างเป็นทางการ ในฐานะพระราชอาคันตุกะของพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ชีวิตส่วนพระองค์

ในรัฐสภาเดนมาร์ก วันที่ 8 ตุลาคม พ.ศ. 2546 สมเด็จพระราชินีนาถมาร์เกเธทรงมีพระบรมราชานุญาตการอภิเษกสมรสของมกุฎราชกุมารเฟรเดริคกับ นางสาวแมรี เอลิซาเบธ โดนัลด์สัน นักปรึกษาการตลาดชาวออสเตรเลีย ที่มกุฎราชกุมารทรงพบกับเธอครั้งแรกในงานโอลิมปิกฤดูร้อน 2000 ที่ซิดนีย์ ประเทศออสเตรเลีย การอภิเษกสมรสจัดขึ้นในวันที่ 14 พฤษภาคม พ.ศ. 2547 ณ มหาวิหารโคเปนเฮเกน โคเปนเฮเกน ประเทศเดนมาร์ก
ในวันที่ 25 เมษายน พ.ศ. 2548 สำนักพระราชวังเดนมาร์กได้ประกาศว่า มกุฎราชกุมารีแมรีทรงพระครรภ์ และทั้งสองพระองค์มีพระบุตรองค์แรกในวันที่ 15 ตุลาคม พ.ศ. 2548 โดยเป็นเป็นพระโอรส ตามธรรมเนียมของเดนมาร์กกษัตริย์ได้ประทานพระนามว่า เฟรเดริค หรือคริสเตียน พระโอรสได้รับการเป็นเจ้าฟ้าชายคริสเตียน วัลเดมาร์ อองรี จอห์น เมื่อวันที่ 21 มกราคม พ.ศ. 2549
ในวันที่ 26 ตุลาคม พ.ศ. 2549 สำนักพระราชวังได้ประกาศอีกว่ามกุฎราชกุมารีทรงพระครรภ์และเป็นพระบุตรองค์ที่สอง ในวันที่ 21 เมษายน พ.ศ. 2550 ทรงให้กำเนิดพระธิดาที่โรงพยาบาลมหาวิทยาลัยโคเปนเฮเกน ซึ่งเป็นเจ้าหญิงพระองค์แรกนับตั้งแต่ พ.ศ. 2489 พระธิดาทรงได้พระนามว่า เจ้าหญิงอิซาเบลลา เฮนเรียตตา อิงกริด มาร์เกรเธ เมื่อวันที่ 1 กรกฎาคม พ.ศ. 2550
รัชกาล

มกุฎราชกุมารเฟรเดอริก เสด็จขึ้นครองราชสมบัติเป็นสมเด็จพระราชาธิบดีแห่งเดนมาร์ก ภายหลังการสละราชสมบัติของสมเด็จพระบรมราชชนนี เมื่อวันที่ 14 มกราคม พ.ศ. 2567  ทั้งนี้ เมตเต เฟรเดอริกเซน นายกรัฐมนตรีเดนมาร์ก เป็นผู้ประกาศการสืบราชสมบัติที่สีหบัญชรพระราชวังคริสเตียนบอร์ก หลังจากนั้น พระองค์ได้พระราชทานพระราชดำรัสและคติพจน์ประจำรัชกาลว่า
| 0 | 1 | 2 |
| --- | --- | --- |
| “ | เพื่อความสามัคคี เพื่อหน้าที่ เพื่อราชอาณาจักรเดนมาร์ก (Forbundne, forpligtet, for Kongeriget Danmark) | ” |
โดยนับเป็นครั้งแรกตั้งแต่รัชสมัยพระเจ้าเฟรเดอริกที่ 7 ที่คติพจน์ดังกล่าวไม่มีคำว่า "พระเจ้า"
ในวันที่ 31 มกราคม ปีเดียวกัน สมเด็จพระราชาธิบดีได้เสด็จพระราชดำเนินเยือนโปแลนด์ นับเป็นการเสด็จพระราชดำเนินเยือนต่างประเทศครั้งแรกในรัชสมัยของพระองค์ หลังจากนั้นในเดือนพฤษภาคมและมิถุนายน พระองค์จะเสด็จพระราชดำเนินพร้อมด้วยสมเด็จพระราชินีแมรีเยือนสวีเดน, นอร์เวย์ รวมถึงอาณานิคมของเดนมาร์ก อันได้แก่ หมู่เกาะแฟโร และกรีนแลนด์
พระเกียรติยศ

| ธรรมเนียมพระยศของ สมเด็จพระราชาธิบดีเฟรเดอริกที่ 10 |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Hans Majestæt  (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Deres Majestæt (พระพุทธเจ้าข้า/เพคะ)
ลำดับโปเจียม: 1
พระเกียรติยศ > พระราชอิสริยยศ

26 พฤษภาคม 1968 – 14 มกราคม 1972: เจ้าชายเฟรเดอริกแห่งเดนมาร์ก
14 มกราคม 1972 – 29 เมษายน 2008: เจ้าชายเฟรเดอริก มกุฎราชกุมารแห่งเดนมาร์ก
29 เมษายน 2008 – 14 มกราคม 2024: เจ้าชายเฟรเดอริก มกุฎราชกุมารแห่งเดนมาร์ก, เคานต์แห่งมงเปอซา
14 มกราคม 2024 – ปัจจุบัน: สมเด็จพระราชาธิบดีแห่งเดนมาร์ก, เคานต์แห่งมงเปอซา
พระเกียรติยศ > เครื่องราชอิสริยาภรณ์

สมเด็จพระราชาธิบดีเฟรเดอริกที่ 10 ทรงเป็นประธานและทรงได้รับพระราชทานเครื่องราชอิสริยาภรณ์ทั้งเดนมาร์กและต่างประเทศ ดังนี้
พระเกียรติยศ > เครื่องราชอิสริยาภรณ์ > เครื่องราชอิสริยาภรณ์เดนมาร์ก

ประธานแห่ง เครื่องราชอิสริยาภรณ์ไอยรา (พ.ศ. 2567 – ปัจจุบัน)
อัศวินแห่ง เครื่องราชอิสริยาภรณ์ไอยรา (พ.ศ. 2515 — พ.ศ. 2567)
ประธานแห่ง เครื่องราชอิสริยาภรณ์แดนเนอโบร (พ.ศ. 2567 – ปัจจุบัน)
สมาชิกชั้นมหาปรมาภรณ์แห่ง เครื่องราชอิสริยาภรณ์แดนเนอโบร (พ.ศ. 2547 – พ.ศ. 2567)
พ.ศ. ไม่ปรากฏ –  เหรียญเชิดชูเกียรติการตอบแทน เหรียญเงินประดับมงกุฎ
พ.ศ. ไม่ปรากฏ –  เหรียญการบริการมานานทหารเรือ
พ.ศ. ไม่ปรากฏ –  เหรียญกิตติคุณคุ้มครองบ้านเมือง
พ.ศ. ไม่ปรากฏ –  เหรียญเกียรติยศสมาคมนายทหารสำรอง
พ.ศ. ไม่ปรากฏ –  เหรียญเกียรติยศหมวกเบเร่ต์นอร์ดิกสีน้ำเงิน ประดับทอง
พ.ศ. ไม่ปรากฏ –  เหรียญเกียรติยศแห่งกรีฑาทหารเดนมาร์กเพื่อสังคม
พ.ศ. 2567 –  เหรียญเกียรติยศกาชาดเดนมาร์ก
พ.ศ. ไม่ปรากฏ –  กางเขนแห่งเกียรติยศแห่ง เครื่องราชอิสริยาภรณ์แดนเนอโบร
พ.ศ. 2565 –  เหรียญกาญจนาภิเษก สมเด็จพระราชินีนาถมาร์เกรเธอที่ 2
พ.ศ. 2563 –  เหรียญเฉลิมพระชนมพรรษา 80 พรรษา สมเด็จพระราชินีนาถมาร์เกรเธอที่ 2
พ.ศ. 2561 –  เหรียญที่ระลึกถึง เจ้าชายเฮนริก
พ.ศ. 2560 –  เหรียญที่ระลึกวันครบรอบการอภิเษกสมรสครบรอบ 50 ปี ระหว่าง สมเด็จพระราชินีนาถมาร์เกรเธอที่ 2 และ เจ้าชายเฮนริก
พ.ศ. 2558 –  เหรียญเฉลิมพระชนมพรรษา 75 พรรษา สมเด็จพระราชินีนาถมาร์เกรเธอที่ 2
พ.ศ. 2555 –  เหรียญที่ระลึกพระราชพิธีฉลองสิริราชสมบัติครบ 40 ปี สมเด็จพระราชินีนาถมาร์เกรเธอที่ 2
พ.ศ. 2553 –  เหรียญเฉลิมพระชนมพรรษา 70 พรรษา สมเด็จพระราชินีนาถมาร์เกรเธอที่ 2
พ.ศ. 2552 –  เหรียญเฉลิมพระชันษา 75 ปี เจ้าชายเฮนริก
พ.ศ. 2544 –  เหรียญที่ระลึกถึง สมเด็จพระราชินีอิงกริด
พ.ศ. 2542 –  เหรียญที่ระลึก 100 ปี วันพระบรมราชสมภพ สมเด็จพระเจ้าเฟรเดอริกที่ 9
พ.ศ. 2540 –  เหรียญรัชดาภิเษก สมเด็จพระราชินีนาถมาร์เกรเธอที่ 2
พ.ศ. 2535 –  เหรียญที่ระลึกครบรอบวันอภิเษกสมรสครบรอบ 25 ปี ระหว่างสมเด็จพระราชินีนาถมาร์เกรเธอที่ 2 และ เจ้าชายเฮนริก
พ.ศ. 2528 –  เหรียญที่ระลึกครบรอบ 50 ปี การเสด็จพระราชดำเนินมาถึงเดนมาร์กของ สมเด็จพระราชินีอิงกริด